**ZMLUVA O DIELO**

**uzatvorená v zmysle § 536 a nasl. Obchodného zákonníka**

*Zhotoviteľ:*

Názov: A.M.F STAV s.r.o.

Sídlo: A. Bernoláka 928/2, 962 12 Detva

V zastúpení: Marcel Dobrocký

IČO: 45669023

DIČ: 2023088067

Bankové spojenie: SLSP a.s.

IBAN: SK 74 0900 0000 0004 0413 4136

Zapísaný v obchodnom registri okresného súdu Banská Bystrica

tel: 0903828266

e-mail: amfstav@amfstav.sk

 (ďalej len „zhotoviteľ“)

a

*Objednávateľ* : **Obec STOŽOK**

adresa : Obecný úrad Stožok č 37,

zastúpený : Bc. Darina Petrincová - starostka obce

IČO : 00 320 293

DIČ : 2021318750

IBAN : SK62 0900 0000 0000 7164 4348

 Zhotoviteľ a objednávateľ uzatvárajú podľa Obchodného zákonníka túto zmluvu o dielo:

**Článok 1**

*Predmet plnenia*

1. Predmetom plnenia tejto zmluvy je zhotovenia diela **„„MATERSKÁ ŠKOLA – Rozvody a pripojenia “**, podľa podkladov uskutočneného verejného obstarávania, **podľa projektovej dokumentácie vypracovanej Mgr. art.Ing.arch.Ing. Marekom Danihelom, Banská Bystrica a podľa rozpočtu výkazu výmer, ktoré tvoria neoddeliteľnú súčasť tejto zmluvy.**
2. Zhotoviteľ sa zaväzuje, že pre objednávateľa zhotoví dielo špecifikované v predchádzajúcom odseku.
3. Objednávateľ sa zaväzuje riadne dokončené dielo prevziať a zaplatiť zaň cenu podľa čl.4.

**Článok 2**

*Čas plnenia*

1. Zmluvné strany sa dohodli, že zhotoviteľ zhotoví pre objednávateľa dielo v zmysle predmetu plnenia tejto zmluvy nasledovne :
2. Prevzatie staveniska: na základe výzvy objednávateľa,
3. Začatie prác : Do 7 dní od prevzatia staveniska
4. Ukončenie prác : Do 8 mesiacov od prevzatia staveniska
5. Dielo je dodané dňom podpísania preberacieho a odovzdávacieho protokolu oboma zmluvnými stranami.
6. Zhotoviteľ má právo odovzdať dielo pred termínom stanoveným v odseku 1. tohto článku, ak nebude vykazovať nedorobky a vady. Objednávateľ sa zaväzuje dielo prebrať do 3 dní od doručenia výzvy k prevzatiu diela zhotoviteľom a zaplatiť dohodnutú sumu za zhotovenie diela.
7. V prípade, že zhotoviteľ nebude môcť realizovať predmet diela z dôvodu prekážok na strane objednávateľa, alebo klimatických podmienok, zmluvné strany sa dohodli, že lehota pre dokončenie diela sa posunie o dobu odstránenia prekážok.
8. Vadou sa rozumie odchýlka od platných noriem pre vykonávanie stavebných prác, nedorobkom sa rozumie nedokončenie prác oproti projektovej dokumentácii.
9. K prevzatiu ucelených celkov vykonaných prác pristúpi objednávateľ do troch dní od doručenia výzvy na prebratie prác zhotoviteľom. Zhotoviteľ môže použiť na vyzvanie k prevzatiu ucelených celkov e-mail, mobil, SMS, alebo list.

**Článok 3**

*Miesto plnenia*

 Zhotoviteľ sa zaväzuje odovzdať dielo objednávateľovi v mieste výkonu diela : Obec Stožok, parc.číslo KNC 78, budova MŠ

 **Článok 4**

*Cena za dielo a platobné podmienky*

1. Zmluvné strany sa dohodli, že cena za realizáciu predmetu plnenia tejto zmluvy je v súlade s výsledkom verejného obstarávania stanovená nasledovne :

Cena diela bez DPH: 64 879,85 .Eur

DPH 20 % : 12 975,97 .Eur

Cena diela s DPH: 77 855,82 .Eur

Zhotoviteľ je platiteľom DPH.

1. V prípade, že objednávateľ požiada o nevykonanie alebo vykonanie niektorých prác alebo požiada o nedodanie alebo dodanie materiálu, o tieto položky bude upravený rozpočet.
2. Pre prípad omeškania objednávateľa s úhradou konečnej faktúry vystavenej zhotoviteľom podľa tejto zmluvy sa objednávateľ zaväzuje zaplatiť zhotoviteľovi úrok z omeškania a to vo výške 0,02% z ceny diela za každý deň omeškania.
3. V prípade nedodržania termínov podľa čl. 2, bod 1 zaplatí zhotoviteľ úrok z omeškania vo výške 0,02 % z ceny diela za každý omeškaný deň.
4. Zhotoviteľ je oprávnený fakturovať zhotovovanie diela pozadu, formou mesačných faktúr vystavených na základe zhotoviteľom predložených a objednávateľom potvrdených súpisov skutočne vykonaných prác za uplynulé obdobie a potvrdeného preberacieho a odovzdávacieho protokolu.
5. Splatnosť faktúr je do 30 dní od doručenia objednávateľovi.

**Článok 5**

*Záruka za akosť*

1. Zhotoviteľ sa zaväzuje poskytnúť objednávateľovi na zhotovené dielo záruku na akosť v trvaní 36 mesiacov od prevzatia diela. Záručná doba začína plynúť dňom podpísania súpisu vykonaných prác a dodávok.
2. Zhotoviteľ zodpovedá za to, že predmet plnenia tejto zmluvy bude zhotovený podľa tejto zmluvy a prehlasuje, že dielo bude mať vlastnosti zodpovedajúcej normám STN.
3. Zhotoviteľ sa zaväzuje, že v prípade reklamácie nedostatkov diela nastúpi na opravu do 7 dní od doručenia písomnej výzvy objednávateľom.
4. Zhotoviteľ zodpovedá za škodu, ktorá vznikla na strane objednávateľa neplnením povinností zhotoviteľa podľa tejto zmluvy, ak toto zavinenie bude zhotoviteľovi zjavne preukázané.

**Článok 6**

*Práva a povinnosti zmluvných strán*

1. Objednávateľ sa zaväzuje vykonať prípravu staveniska a priestorov na vykonanie diela, umožniť zhotoviteľovi vstup do priestorov realizácie diela a umožniť zhotoviteľovi pracovať aj v mimopracovných hodinách a v dňoch pracovného pokoja.
2. Za bezpečnosť a ochranu zdravia montážnej čaty zhotoviteľa na stavbe zodpovedá zhotoviteľ.
3. Zhotoviteľ zabezpečí odpratanie zvyškov a vyčistenie staveniska priebežne počas vykonávania prác. Zhotoviteľ zabezpečí kontajnery, odvoz, likvidáciu a úhradu za nebezpečný odpad vyprodukovaný počas realizácie prác.
4. Objednávateľ a zhotoviteľ sa spoločne dohodli, že výkon prác podľa článku 1 tejto zmluvy vykoná zhotoviteľ na vlastnú zodpovednosť a vo vlastnom mene. Ak zhotoviteľ pri výkone činností podľa článku 1 spôsobí škodu objednávateľovi alebo tretej osobe a táto mu bude dokázaná, zodpovedá za spôsobenú škodu v plnom rozsahu a zaväzuje sa takto spôsobenú škodu bezodkladne na vlastné náklady odstrániť.
5. V prípade, že zhotoviteľ pri výkone svojej činností zistí, že hrozí vznik škody na majetku objednávateľa alebo tretích osôb, zaväzuje sa bezodkladne o tom informovať objednávateľa. Za oznámenie sa bude považovať aj oznam SMS poslaný prostredníctvom mobilných sietí. Objednávateľ zabezpečí počas realizácie prác stálu dostupnosť na uvedených telefónnych číslach.
6. Zhotoviteľ je povinný uzavrieť zmluvu o poistení zodpovednosti za škodu minimálne vo výške rozpočtových nákladov diela za účelom krytia prípadných škôd spôsobených pri realizácii diela. O uzavretí zmluvy o poistení zodpovednosti predloží zhotoviteľ objednávateľovi doklad do 15 dní po podpise zmluvy.
7. Zhotoviteľ bude povinný strpieť výkon kontroly/auditu súvisiaceho s dodávaným tovarom,

prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku (Zmluvy o NFP), a to oprávnenými osobami a poskytnúť im všetku potrebnú súčinnosť. Oprávnené osoby sú:

a) Poskytovateľ a ním poverené osoby,

b) Útvar následnej finančnej kontroly a nimi poverené osoby,

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d) Orgán auditu, jeho spolupracujúce orgány a nimi poverené osoby,

e) Splnomocnení zástupcovia Európskej Komisie a Európskeho dvora audítorov,

f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

1. Prípadné práce nad rámec schváleného a vzájomne odsúhlaseného výkazu-výmer (zoznam materiálu a prác) môže zhotoviteľ vykonať len po vzájomnej dohode zmluvných strán, na základe písomne vzájomne odsúhlaseného súpisu prác naviac, v ktorom bude dohodnutá cena za ich vykonanie.

**Článok 7**

*Subdodávatelia*

1. Zhotoviteľ, ak má v záujme zadať časť diela subdodávateľom, je povinný pri podpise tejto zmluvy predložiť zoznam subdodávateľov a uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
2. Zhotoviteľ, ak bude mať záujem zadať určitý podiel predmetu zmluvy ďalšiemu subdodávateľovi, ktorý nebol definovaný v zozname pri podpise tejto zmluvy, resp. ak bude mať záujem zmeniť subdodávateľa, uvedeného v zozname pri podpise zmluvy, počas plnenia predmetu tejto zmluvy, môže tak urobiť až po odsúhlasení Objednávateľa. Zmenu subdodávateľa oznámi Objednávateľovi najneskôr 5 kalendárnych dní pred vykonaním zmeny. Doplnenie subdodávateľa, resp. zmena dodávateľa sa po odsúhlasení Objednávateľom zapíše do zoznamu subdodávateľov, ktorý je prílohou tejto zmluvy.
3. Povinnosti podľa predchádzajúcich dvoch odsekov sa nevzťahujú na dodávateľov tovaru Zhotoviteľa, nakoľko predmetom zákazky je uskutočňovanie stavebných prác.

**Článok 8**

*Ostatné dohodnuté podmienky*

1. Zhotoviteľ si zabezpečí pripojenie na energie (elektrina, voda), cez určený prístup a cez prenosné merače spotreby.
2. Všetky náležitosti tejto zmluvy je možné písomnou formou zmeniť na základe dohody zmluvných strán.
3. Zmluvné strany prehlasujú, že zmluvu uzatvárajú slobodne a vážne a že sú si vedomí právnych následkov z nej vyplývajúcich, čo potvrdzujú vlastnoručnými podpismi.
4. Táto zmluva bola vyhotovená v troch vyhotoveniach, z ktorých 1x prevzal zhotoviteľ a 2x objednávateľ.
5. Táto zmluva nadobúda platnosť dňom jej podpisom oboma zmluvnými stranami, účinnosť po jej zverejnení, pričom účinnosť je podmienená uplynutím odkladnej podmienky, ktorá spočíva v poskytnutí finančného krytia stavby.

Zoznam príloh :

* 1. Projektová dokumentácia
	2. Rozpočet výkaz-výmer
	3. Zoznam subdodávateľov

 V Detve, dňa V Stožku, dňa

 ..................................... ................................................

 Zhotoviteľ Objednávateľ

 A.M.F STAV s.r.o. Obec Stožok

 Marcel Dobrocký Bc. Darina Petrincová konateľ starostka obce